# https://www.cpva.lt/data/public/uploads/2024/02/imagetools0.jpg

**Pirkimas finansuojamas**  **projekto Nr. SVVP/2023/221 „N.VIS ir susijusių nacionalinių sistemų veikla ir techninė priežiūra“ (Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, 2021–2027 m. programa) lėšomis**

# PASLAUGŲ VIEŠOJO PIRKIMO–PARDAVIMO SUTARTIS

##### Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas, perkančioji organizacija**), atstovaujamas direktorės Viktorijos Rūkštelės, ir **UAB „Asseco Lietuva“** (toliau – **Paslaugų teikėjas, tiekėjas**),atstovaujama generalinio direktoriaus Alberto Šermoko,toliau kartu ar atskirai vadinamos Šalimis, vadovaudamiesi Turto valdymo ir ūkio departamento prie Lietuvos Respublikos vidaus reikalų ministerijos viešojo pirkimo komisijos 2024 m. sausio 11 d. posėdžio protokolu Nr. P-11, sudarė šią paslaugų viešojo pirkimo–pardavimo (paslaugų teikimo) sutartį (toliau – Sutartis).

**1. SUTARTIES DALYKAS**

1.1. Paslaugų teikėjas įsipareigoja Sutartyje nustatyta tvarka ir sąlygomis teikti Nacionalinės Vizų informacinės sistemos (N.VIS) ir susijusių nacionalinių sistemų veiklos ir techninės priežiūros paslaugas (toliau – paslaugos), kurių specifikacija nurodyta Sutarties priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka ir sąlygomis įsipareigoja priimti tinkamai ir faktiškai suteiktas paslaugas ir sumokėti Paslaugų teikėjui už jas.

**2. SUTARTIES KAINA IR ATSISKAITYMO TVARKA**

2.1. Sutarties kaina – **iki 240 000,00** **Eur(dviejų šimtų keturiasdešimt tūkstančių eurų ir nulio centų)**, įskaitant pridėtinės vertės mokestį (toliau – PVM). Pradinės Sutarties vertė – iki 198 347,11 Eur (vieno šimto devyniasdešimt aštuonių tūkstančių trijų šimtų keturiasdešimt septynių eurų ir vienuolikos centų) be PVM. Detalios paslaugų kainos (įkainiai):

|  |  |  |  |
| --- | --- | --- | --- |
| **Eil. Nr.** | **Paslaugų pavadinimas** | **Mato**  **vnt.** | **1 valandos įkainis (Eur be PVM)** |
| **1** | **2** | **3** | **4** |
| 1. | I prioritetui priskiriamos paslaugos pagal Sutarties 1 priedo 4.1. papunkčio reikalavimus | Valanda | 38,00 |
| 2. | II prioritetui priskiriamos paslaugos pagal Sutarties 1 priedo 4.2. papunkčio reikalavimus | Valanda | 38,00 |

2.2. Į Sutarties kainą/paslaugų kainas (įkainius) įskaitomi visi mokesčiai ir rinkliavos bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3.Sutarties kaina/paslaugų kainos (įkainiai) negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Tinkamai ir faktiškai suteiktų paslaugų perdavimas ir priėmimas įforminamas paslaugų perdavimo–priėmimo aktais, kurie Sutartyje nustatyta tvarka pasirašomi Paslaugų teikėjo ir Kliento ir tik dėl tokių paslaugų, kurios atitinka Sutartyje ir Sutarties 1 priede nurodytus reikalavimus. Paslaugų teikėjas įsipareigoja, tinkamai ir faktiškai suteikus paslaugas pateikti Klientui paslaugų perdavimo–priėmimo aktą.

2.5. Už tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 5 (penkias) darbo dienas po to, kai Vidaus saugumo fondo lėšos bus pervestos į Kliento sąskaitą, bet ne vėliau kaip per 60 (šešiasdešimt) dienų nuo kiekvieno paslaugų priėmimo akto pasirašymo ir teisingos PVM sąskaitos faktūros gavimo dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo (toliau – VPĮ) 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Sutarties kaina jos galiojimo laikotarpiu perskaičiuojama (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai. Raštiškai susitarus Paslaugų teikėjui ir Klientui ne vėliau kaip iki paskutinio paslaugų perdavimo – priėmimo akto pasirašymo dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos perskaičiavimą dėl pasikeitusio (padidėjusio ar sumažėjusio) PVM inicijuoja Paslaugų teikėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Klientas taip pat turi teisę inicijuoti Sutarties kainos perskaičiavimą dėl pasikeitusio (padidėjusio ar sumažėjusio) PVM. Sutarties kainos perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina bei šio perskaičiavimo įsigaliojimo sąlygos. Sutarties kainos perskaičiavimas dėl kitų mokesčių pasikeitimo nebus atliekamas.

2.7. Sutartyje numatyti paslaugų teikimo įkainiai gali būti perskaičiuojamos, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso J62. Kompiuterių programavimo, konsultacinė ir susijusi veikla pokytis (k), apskaičiuotas kaip nustatyta Sutarties 2.10 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.

2.8. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius.

2.9. Perskaičiuotieji įkainiai taikomi paslaugoms, kurios pagal užsakymą turėjo būti suteiktos po to, kai Šalys sudaro susitarimą dėl įkainių perskaičiavimo.

2.10. Nauji įkainiai apskaičiuojami pagal formulę:

a\_1=a+(k/100×a), kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a\_1 – perskaičiuotas (pakeistas) įkainis (Eur be PVM)

k – Pagal Ūkio subjektams suteiktų paslaugų kainų indeksą J62. Kompiuterių programavimo, konsultacinė ir susijusi veikla apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias/〖Ind〗\_pradžia ×100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla indeksas.

〖Ind〗\_pradžia – laikotarpio pradžios datos (mėnesio) Ūkio subjektams suteiktų paslaugų kainų J62. Kompiuterių programavimo, konsultacinė ir susijusi veikla pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta Sutartis, pasiūlymo pateikimo termino datos mėnuo. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

2.11. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas vieneto kaina „a“ suapvalinama iki dviejų skaitmenų po kablelio.

2.12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.13. Pirmosios peržiūros terminas netaikomas ir peržiūros dažnumas nėra ribojamas.

2.14. Sutarties 2.7-2.13 papunkčiuose numatytas Sutarties įkainių perskaičiavimas įforminamas Sutarties Šalių pasirašomu susitarimu, kuriame užfiksuojami perskaičiuoti Sutarties įkainiai, bei šio perskaičiavimo įsigaliojimo sąlygos.

2.15. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.16. Sutarties kainai apskaičiuoti taikomas fiksuoto įkainio kainodaros būdas.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1. Sutartyje ir Sutarties 1 priede nustatyta tvarka ir sąlygomis teikti Sutarties ir Sutarties 1 priedo reikalavimus atitinkančias paslaugas 36 (trisdešimt šešis) mėnesius nuo Sutarties įsigaliojimo dienos šiais adresais: Šventaragio g. 2, Vilnius, ir Žirmūnų g. 1D, Vilnius, Lietuva;

3.1.2. tinkamai ir faktiškai suteikus paslaugas, pateikti Klientui pasirašytą paslaugų perdavimo–priėmimo aktą bei PVM sąskaitą faktūrą;

3.1.3. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.4. nedelsdamas (ne vėliau kaip per 3 (tris) darbo dienas) raštu informuoti Klientą:

3.1.4.1. jei laiku negali suteikti paslaugų;

3.1.4.2. apie pasikeitusius savo rekvizitus, teisinį statusą, paskirtą atstovą.

3.1.5. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo;

3.1.6. gavęs Sutarties 3.2.3 papunktyje numatytą Kliento raštišką atsisakymą priimti paslaugas, per Kliento nurodytą terminą įgyvendinti Kliento reikalavimą, nurodytą Sutarties 4.2.2 papunktyje;

3.1.7. laikytis Lietuvos Respublikos civilinio kodekso (toliau – Kodeksas) bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo specialistai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.8. užtikrinti, kad Sutartį visą Sutarties galiojimo laikotarpį vykdys Paslaugų teikėjo pasiūlyme (Paslaugų teikėjo užpildytoje formoje kvalifikacijai (pridedama) nurodyti ir Sutarties reikalavimus atitinkantys specialistai. Sutarties galiojimo metu nurodyti specialistai gali būti pakeisti kitais (specialistui susirgus, patyrus traumą, pakeitus darbovietę, atsisakius vykdyti funkcijas, netinkamai jas vykdant ir kt. atvejais) ar pasitelkti nauji specialistai tik gavus rašytinį Kliento sutikimą. Keičiami specialistai turi atitikti Sutarties 3.1.8.1 papunktyje nurodytus reikalavimus. Naujai pasitelkiami specialistai turi atitikti Sutarties 3.1.8.1 papunktyje nurodytus reikalavimus specialistui, kurio funkcijų vykdymui pasitelkiamas papildomas specialistas.

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Profesinis pajėgumas** | | |
| 3.1.8.1. | Paslaugų teikėjas Sutarties vykdymui privalo turėti ne mažiau kaip vieną kvalifikuotą specialistą, kuris atitiktų žemiau nurodytus reikalavimus.  Vienas specialistas gali būti siūlomas vykdyti daugiau nei vienos srities specialisto funkcijas, jei jo kvalifikacija atitinka tos pozicijos specialistui keliamus reikalavimus.  Klientas neriboja ekspertų skaičiaus ir jų galimybės dalyvauti keliose pozicijose, tačiau pasiūlytas ekspertas turi tenkinti konkrečiam ekspertui keliamus reikalavimus visa apimtimi (t. y. negalima siūlyti dviejų ekspertų, kurie abu kartu tenkintų vienam ekspertui keliamus reikalavimus). | Pateikti reikalaujamą patirtį ir kvalifikaciją įrodančius dokumentus:  1) Paslaugų teikėjo siūlomų specialistų (ekspertų) sąrašas (Pirkimo dokumentų bendrųjų sąlygų „1 TVŪD PD BS“ 15.4 punkte nurodytu atveju užpildyti 2 lentelę dokumente „6 TVŪD PD FK“ Forma kvalifikacijai(FK)), nurodant poziciją į kurią siūlomas ir kurio specialisto reikalavimus atitinka bei specialisto (eksperto) patirties (jeigu reikalavimas patirčiai keliamas), vykdant reikalavimuose nurodytas veiklas, aprašymas (vykdytos sutarties pavadinimas, sutarties aprašymas, užsakovo duomenys, sutarties pradžia ir pabaiga (nurodant metus ir mėnesį), specialisto vykdytos veiklos/rolė, specifinė patirtis reikalaujamoje srityje);  2) kiekvieno Paslaugų teikėjo siūlomo specialisto kvalifikaciją įrodantys galiojantys sertifikatai arba lygiaverčiai tarptautiniu mastu pripažįstami, reikalaujamą kvalifikaciją įrodantys dokumentai arba kiti lygiaverčiai įrodymai. Jeigu pateikiamas lygiavertis dokumentas, jo lygiavertiškumą įrodyti turi Paslaugų teikėjas. Mokymų kursų išklausymo pažymėjimai nevertinami;  3) dokumentas /ai, patvirtinantis/ys, specialisto esamus santykius su Paslaugų teikėju. Jei specialistas yra Paslaugų teikėjo darbuotojas, tuomet užtenka tai pažymėti dokumento „6 TVŪD PD FK“ Forma kvalifikacijai (FK) 2 lentelėje, tačiau jei specialistas yra ne Paslaugų teikėjo darbuotojas, Paslaugų teikėjas privalo ne tik tai pažymėti aukščiau minimoje lentelėje, tačiau ir pateikti Pirkimo dokumentų Bendrųjų sąlygų „1 TVŪD PD BS“ 7.2-7.3 punktuose nurodytą informaciją.  *Pateikiami skenuoti dokumentai elektroninėje formoje*. |
| 3.1.8.1.1. | **Ekspertas Nr. 1 – Projekto vadovas**, kuris:  1) turi turėti ne mažiau kaip 1 per pastaruosius 3 (tris) metus sėkmingai įvykdytame (baigtame) vadovavimo registrų ir/ar informacinių sistemų projekte/ sutartyje, atliekant paslaugų teikimo valdymą ir eigos kontrolę, projekto rizikos veiksnių valdymą, kokybiško paslaugų vykdymo kontrolę, vadovaujant specialistų, dalyvaujančių vykdant sutartį, komandai patirtį (darbo patirtis skaičiuojama nesumuojant vienu metu vykdomų projektų trukmių bei laikotarpių tarp vykdytų projektų);  2) turi tarptautiniu mastu pripažįstamą projekto vadovo kvalifikaciją, patvirtintą galiojančiu CompTIA Project+ arba CAPM, arba Prince2 Foundation, arba IPMA-D, arba kitu lygiaverčiu sertifikatu ar dokumentu. Pateikiamo „lygiaverčio“ dokumento lygiavertiškumą įrodyti turi Paslaugų teikėjas. |
| 3.1.8.1.2. | **Ekspertas Nr. 2** – **virtualizacijos platformų specialistas (ne mažiau kaip 1 (vienas) ekspertas),** kuris:  1) turi turėti virtualizacijos platformų specialisto praktinio darbo patirtį ne mažiau nei 1 (viename) per paskutinius 3 metus sėkmingai įgyvendintame (baigtame) virtualizacijos platformų priežiūros projekte/sutartyje;  2) virtualizacijos specialisto kvalifikaciją, patvirtintą CompTIA Cloud+ arba CompTIA Cloud Essentials+, arba VMware Certified Associate Data Center Virtualization, arba VMware Certified Advanced Professional Data Center Design, arba IBM Certified Systems Expert – Virtualization Technical Support for AIX and Linux, arba kitu lygiaverčiu sertifikatu ar dokumentu. Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |  |
| 3.1.8.1.3. | **Ekspertas Nr. 3** – **duomenų bazių valdymo sistemų specialistas** **(ne mažiau kaip 1 (vienas) ekspertas),** kuris:  1) turi turėti duomenų bazių valdymo sistemų specialisto praktinio darbo patirtį ne mažiau nei 1 (viename) per paskutinius 3 metus sėkmingai įgyvendintame (baigtame) duomenų bazių valdymo sistemų priežiūros projekte/sutartyje;  2) tarptautiniu mastu pripažįstamą duomenų bazių valdymo sistemų specialisto kvalifikaciją, patvirtintą Oracle Database Administrator Certified arba Oracle Database Certified Implementation, arba Oracle Certified Database Performance arba kitu lygiaverčiu sertifikatu ar dokumentu.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |
| 3.1.8.1.4. | **EkspertasNr. 4** *–* **tarnybinių stočių architektūros specialistas** (ne mažiau kaip 1 (vienas) ekspertas), kuris:  1) turi turėti tarnybinių stočių architektūros specialisto praktinio darbo patirtį ne mažiau nei 1 (viename) per paskutinius 3 metus sėkmingai įgyvendintame (baigtame) tarnybinių stočių architektūros sprendimų priežiūros projekte/sutartyje;  2) tarptautiniu mastu pripažįstamą tarnybinių stočių architektūros specialisto kvalifikaciją, patvirtintą tarnybinių stočių gamintojo sertifikatu arba lygiaverčiu dokumentu.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |
| 3.1.8.1.5. | **EkspertasNr. 5** *–* **programinės įrangos specialistas** (ne mažiau kaip 1 (vienas) ekspertas), kuris:  1) turi turėti programinės įrangos specialisto praktinio darbo patirtį ne mažiau nei 1 (viename) per paskutinius 3 metus sėkmingai įgyvendintame (baigtame) duomenų bazių valdymo sistemų priežiūros projekte/sutartyje;  2) duomenų bazių valdymo sistemų specialisto kvalifikaciją, patvirtintą Oracle Database Administrator Certified arba Oracle Developer Certified, arba kitu lygiaverčiu sertifikatu ar dokumentu.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |  |
| 3.1.8.1.6. | **EkspertasNr. 6** *–* **sistemų integravimo specialistas** (ne mažiau kaip 1 (vienas) ekspertas), kuris:  1) turi turėti sistemų integravimo specialisto praktinio darbo patirtį ne mažiau nei 1 (viename) per paskutinius 3 metus sėkmingai įgyvendintame (baigtame) informacinių sistemų priežiūros projekte/sutartyje;  2) tarptautiniu mastu pripažįstamą sistemų integravimo specialisto kvalifikaciją, patvirtintą Oracle SOA Suite 11g Certified Implementation specialist arba Java EE 6 Web Services Developer sertifikatu, arba kitu lygiaverčiu sertifikatu ar dokumentu.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |  |
| 3.1.8.1.7. | **EkspertasNr. 7** *–* **informacinių****sistemų optimizavimo specialistas** (ne mažiau kaip 1 (vienas) ekspertas), kuris:  1) turi turėti informacinių sistemų veikimo optimizavimo specialisto praktinio darbo patirtį ne mažiau nei 1 per paskutinius 3 metus sėkmingai įgyvendintame (baigtame) informacinių sistemų priežiūros projekte/sutartyje;  2) informacinių sistemų optimizavimo specialisto kvalifikaciją, patvirtintą DevOps Foundation Certification arba Microsoft Certified: DevOps Engineer Expert sertifikatu, arba kitu lygiaverčiu sertifikatu ar dokumentu.  Pateikiamo „lygiaverčio“ dokumento lygiavertiškumą įrodyti turi Paslaugų teikėjas.  Mokymo kursų išklausymo pažymėjimai nevertinami. |  |
| **Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos, subteikėjų pasitelkimo sąlygos:**  *a) reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti.*  *b) Paslaugų teikėjas gali remtis kito (-ų) ūkio subjekto (-ų), tik tuo atveju, jeigu tie (jų darbuotojai) patys vykdys tą Sutarties dalį, kuriai reikia jų turimų pajėgumų.*  *c) subteikėją (-us) (subteikėjo specialistus) Paslaugų teikėjas gali pasitelkti tuo atveju,* ***jei pats Paslaugų teikėjas (jo pasitelkiami specialistai) atitinka nustatytą reikalavimą*** *ir**jeigu subteikėjai (jų darbuotojai) patys vykdys tą pirkimo Sutarties dalį, kuriai reikia nustatytos kvalifikacijos.**Subteikėjas (-ai) (jo specialistai) privalo atitikti kvalifikacijai nustatytus reikalavimus ir pateikti tai įrodančius duomenis.* | | |

3.1.9. teikdamas paslaugas sunaudoti kaip įmanoma mažiau gamtos išteklių. Dėl šios priežasties visa su Sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas Paslaugų teikėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu;

3.1.10. neteikti jokios informacijos apie Sutartį ir/ar jos vykdymą VPĮ 92 straipsnio 14 dalyje numatytame sąraše nurodytose valstybėse ar teritorijose registruotiems ar jiems atstovaujantiems fiziniams ar juridiniams asmenims.

3.2. Klientas įsipareigoja:

3.2.1. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.2. bendradarbiauti su Paslaugų teikėju, suteikti jam informaciją ir sudaryti sąlygas, reikalingas tinkamam Sutarties įvykdymui;

3.2.3. ne vėliau kaip per 10 (dešimt) darbo dienų nuo pasirašyto paslaugų perdavimo–priėmimo akto gavimo dienos priimti faktiškai ir tinkamai suteiktas paslaugas, pasirašydamas paslaugų perdavimo–priėmimo aktą, arba raštu informuoti Paslaugų teikėją apie atsisakymą priimti paslaugas, nurodydamas suteiktų paslaugų trūkumus ir sprendimą, nurodytą Sutarties 4.2.2 papunktyje;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas (ne vėliau kaip per 3 (tris) darbo dienas) raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys įsipareigoja laikytis konfidencialumo įsipareigojimų. Konfidencialia informacija laikoma informacija, kurią Šalis pažymėjo ar kitaip raštu nurodė kaip privačią ar konfidencialią arba informacija, kurią, remiantis aplinkybėmis, susijusiomis su informacijos atskleidimu, gaunanti Šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų Šalių veikla bei šios Sutarties vykdymu. Konfidencialią informaciją gavusi Šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Konfidencialumo pasižadėjimą neatskleisti informacijos, kuri taps žinoma vykdant Sutartį, pagal Sutartyje nustatytą formą (Sutarties 2 priedas), užpildo Paslaugų teikėjo specialistai ir darbuotojai, vykdysiantys Sutartį, ir Paslaugų teikėjas ne vėliau kaip per 5 (penkias) darbo dienas po Sutarties pasirašymo dienos pateikia užpildytus ir pasirašytus Konfidencialumo pasižadėjimus neatskleisti informacijos, kuri taps žinoma vykdant Sutartį, Klientui;

3.4. Šalys susitikimus (jei jų reikės) organizuoja nuotoliniu būdu, taip sumažinant aplinkos taršą (degalų išmetimą), išskyrus atvejus, kai fizinis susitikimas objektyviai būtinas.

3.5. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę:

4.1.1. reikalauti, kad Klientas priimtų tinkamai ir faktiškai suteiktas paslaugas arba atsisakyti vykdyti Sutartį, jeigu Klientas, pažeisdamas savo įsipareigojimus, nepriima ar atsisako priimti tinkamai ir faktiškai suteiktas paslaugas;

4.1.2. reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą ir (arba) atlygintų nuostolius, susijusius su netinkamu Sutarties vykdymu;

4.2.3. Paslaugų teikėjui neįvykdžius Kliento reikalavimų, nurodytų Sutarties 4.2.2 papunktyje, ar Paslaugų teikėjui nevykdant Sutarties, vienašališkai nutraukti Sutartį ir reikalauti nuostolių atlyginimo.

4.3. priskaičiuotų netesybų sumos dydžiu mažinti savo piniginę prievolę Paslaugų teikėjui.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui turi teisę pasitelkti:

6.1.1. savo pasiūlyme nurodytus ūkio subjektus, kuriais grindžiama Paslaugų teikėjo kvalifikacija;

6.1.2. subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subteikėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviem) darbo dienoms iki Sutarties ar Sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos pasikeitimus visu Sutarties vykdymo metu.

6.2. Subteikėjo, kito ūkio subjekto pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija) ir subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose vadovaujantis VPĮ 46 straipsniu nustatytų pašalinimo pagrindų.

6.4. Apie ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų keitimą ar naujų papildomų subteikėjų pasitelkimą Paslaugų teikėjas iš anksto raštu turi informuoti Klientą, nurodydamas ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjų pakeitimo priežastis ir būsimus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus. Pasitelkdamas ir vėliau keisdamas ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjus Paslaugų teikėjas turi užtikrinti, kad ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai yra pajėgūs ir kompetentingi tinkamam jiems pavestų užduočių vykdymui. Ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), ir subteikėjai gali būti keičiami ar pasitelkiami nauji papildomi subteikėjai tik gavus rašytinį Kliento sutikimą. Jeigu keičiami Paslaugų teikėjo pasiūlyme nurodyti ūkio subjektai, kurių pajėgumais remiamasi (kuriais grindžiama Paslaugų teikėjo kvalifikacija), Paslaugų teikėjas privalo pateikti jų pašalinimo pagrindų nebuvimą ir kvalifikaciją patvirtinančius dokumentus tai dienai, kai Paslaugų teikėjas kreipiasi į Klientą su prašymu juos pakeisti. Prieš duodamas sutikimą keisti Paslaugų teikėjo pasiūlyme nurodytus ūkio subjektus, kurių pajėgumais remiamasi (kuriais grindžiama Paslaugų teikėjo kvalifikacija), Klientas privalo patikrinti naujų, Paslaugų teikėjo pasiūlyme nenurodytų, ūkio subjektų, kurių pajėgumais remiamasi (kuriais grindžiama Paslaugų teikėjo kvalifikacija), pašalinimo pagrindų nebuvimą ir kvalifikacijos atitiktį, taip pat atlikti patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka. Prieš duodama sutikimą keisti Paslaugų teikėjo pasiūlyme nurodytus subteikėjus ar pasitelkti naujus papildomus subteikėjus, Klientas privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turės atitikti kvalifikacijos reikalavimų Sutarties 6.4.1 ir 6.4.2 papunkčiuose nustatytus kvalifikacijos reikalavimus:

|  |  |  |
| --- | --- | --- |
| **Nacionalinis saugumas** | | |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| 6.4.1. | Paslaugų teikėjas (jo pasitelkiamas jungtinės veiklos partneris) ir jo pasitelkiami subteikėjai negali kelti grėsmės nacionaliniam saugumui, kai ketinamos sudaryti Sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. | Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.  Paslaugų teikėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus. |
| 6.4.2. | Paslaugų teikėjas neturi interesų, galinčių kelti grėsmę nacionaliniam saugumui. Klientas draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose. | Klientas iš Paslaugų teikėjo reikalauja šių (vieno ar kelių) dokumentų: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus Klientui priimtinus dokumentus. |
| *Pastabos. Sutarties 6.4.1 ir 6.4.2 papunkčiuose nustatyti kvalifikacijos reikalavimai taikomas visiems ūkio subjektams (Paslaugų teikėjui, jungtinės veiklos partneriams [jeigu pasiūlymą teikia ūkio subjektų grupė] ir/ar kitiems ūkio subjektams, kurių pajėgumais remiamasi, subteikėjams), kiekvienas atskirai juos turi atitikti.*  *2) Jeigu Paslaugų teikėjas, jo subteikėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams Sutarties 6.4.2 papunktyje nustatytas kvalifikacijos reikalavimas (VPĮ 47 straipsnio 9 dalis) yra netaikomas.*  *3) Paslaugų teikėjas* ***dėl Sutarties 6.4.2 papunktyje nustatyto kvalifikacijos reikalavimo KARTU SU PASIŪLYMU privalo******PATEIKTI užpildytą pirkimo dokumentą „8 TVŪD PD ATITIKTIES DEKLARACIJA“.******Sutarties 6.4.2 papunktyje nustatyto kvalifikacijos reikalavimo atitiktį patvirtinančių dokumentų bus prašoma tik iš ekonomiškai naudingiausią pasiūlymą pateikusio teikėjo.***  *4) Sutarties 6.4.2 papunktyje nustatytam kvalifikacijos reikalavimui teikiami dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Kliento prašymu Paslaugų teikėjas turi pateikti dokumentus.* | | |

**7. SUTARTIES ĮVYKDYMO UŽTIKRINIMAS**

7.1. Sutarties įvykdymas privalo būti užtikrintas pateikiant pirmo pareikalavimo neatšaukiamą besąlyginę (-į) Lietuvos Respublikoje ar užsienio valstybėje registruoto banko ar kredito unijos garantiją (originalą) arba Lietuvos Respublikoje ar užsienyje registruotos draudimo bendrovės laidavimo raštą. Sutarties įvykdymo užtikrinimo vertė turi būti ne mažesnė kaip 5 (penki) procentai nuo pradinės Sutarties vertės (Sutarties kainos be PVM).

7.2. Sutarties įvykdymo užtikrinimas turi būti pateiktas ne vėliau kaip per 10 (dešimt) darbo dienų po Sutarties pasirašymo ir turi galioti visą Paslaugų teikėjo sutartinių įsipareigojimų Sutarties 3.1.1 papunktyje nurodytą terminą ir 60 (šešiasdešimt) dienų po Paslaugų teikėjo sutartinių įsipareigojimų termino, nurodyto Sutarties 3.1.1 papunktyje pabaigos. Sutarties įvykdymo užtikrinimo dokumentai, Paslaugų teikėjui paprašius, grąžinami per 14 (keturiolika) dienų po Sutarties įvykdymo užtikrinimo galiojimo termino pabaigos ir/ar tinkamai įvykdžius Sutartyje numatytus įsipareigojimus.

7.3. Sutarties įvykdymo užtikrinimas turi užtikrinti, kad per 10 (dešimt) darbo dienų pagal pirmą Kliento rašytinį reikalavimą Sutarties įvykdymo užtikrinimą išdavęs bankas, draudimo bendrovė ar kredito unija sumokės Klientui visą Kliento nurodytą sumą (kuri negali būti mažesnė nei 5 (penki) procentai nuo visos pradinės Sutarties vertės (Sutarties kainos be PVM (Eur), jeigu Paslaugų teikėjas nevykdys ar netinkamai vykdys Sutartyje numatytus įsipareigojimus. Numatyta Sutarties įvykdymo užtikrinime suma yra minimalūs ir pagrįsti Kliento nuostoliai, kurių įrodinėti nereikia ir yra atlyginami Klientui pareikalavus.

7.4. Jei Paslaugų teikėjas nevykdo ar netinkamai vykdo sutartinius įsipareigojimas, apie kuriuos Paslaugų teikėjas buvo įspėtas raštu, tačiau per Kliento nustatytą terminą nepašalino paslaugų trūkumų ar pakartotinai netinkamai vykdė sutartinius įsipareigojimus, Kliento reikalavimu Paslaugų teikėjas moka Klientui 3 (trijų) procentų dydžio baudą nuo Sutartyje nurodytos visos paslaugų kainos (t. y. pradinės Sutarties vertės) be PVM.

7.5. Jei Paslaugų teikėjas nevykdo savo sutartinių įsipareigojimų Sutartyje ar paraiškoje numatytais terminais, Klientas turi teisę be oficialaus įspėjimo ir neribodama kitų savo teisių gynimo būdų pradėti skaičiuoti 0,03 (trijų šimtųjų)procentų dydžio delspinigius nuo laiku nesuteiktų atitinkamų paslaugų kainos be PVM už kiekvieną uždelstą dieną.

7.6. Jei Paslaugų teikėjas nevykdo ar netinkamai vykdo sutartinius įsipareigojimus spręsdamas I prioriteto kreipinius Sutarties 1 priedo 5.2 papunkčio 2 lentelės 1 punkte nurodytu maksimaliu terminu, už kiekvieną pavėluotą klaidos sprendimo darbo valandą moka 42,00 Eur (keturiasdešimt dviejų eurų ir nulio centų) dydžio delspinigius.

7.7. Jei Klientas nevykdo savo sutartinio įsipareigojimo apmokėti už tinkamai ir faktiškai suteiktas paslaugas Sutartyje numatytais terminais Paslaugų teikėjui, Paslaugų teikėjas turi teisę be oficialaus įspėjimo ir neribodamas kitų savo teisių gynimo būdų pradėti skaičiuoti 0,03 (trijų šimtųjų) procentų dydžio delspinigius nuo laiku neapmokėtų paslaugų kainos be PVM už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo bei Sutarties 7.1 papunktyje numatyto Sutarties įvykdymo užtikrinimo pateikimo dienos ir galioja iki visiško Šalių sutartinių įsipareigojimų įvykdymo arba iki kol ji nėra nutraukiama teisės aktuose ar šioje Sutartyje nustatytais atvejais.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su, ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal Kodekso 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Šalys susitaria, kad esminiu Sutarties pažeidimu pagal Sutartį laikomi:

8.3.1. Kliento mokėjimo prievolės termino praleidimas daugiau kaip 30 (trisdešimt) dienų;

8.3.2. Paslaugų teikėjo sutartinių įsipareigojimų, nurodytų Sutartyje ar paraiškoje praleidimas daugiau kaip 30 (trisdešimt) dienų dėl Paslaugų teikėjo kaltės;

8.3.3. pasiūlyme nurodytų specialistų ar vadovaujantis Sutarties 3.1.8 papunkčiu pakeistų specialistų, nepasitelkimas vykdant Sutartį.

8.4. Klientas turi teisę vienašališkai nutraukti Sutartį pranešęs Paslaugų teikėjui prieš 30 (trisdešimt) dienų. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 30 (trisdešimt) dienų. Šiuo atveju Paslaugų teikėjas privalo visiškai atlyginti Klientui patirtus nuostolius.

8.5. Sutartis bet kada gali būti nutraukta raštišku abiejų Šalių susitarimu, VPĮ 90 straipsnio nustatytais atvejais ir tvarka bei kitų teisės aktų numatytais atvejais.

8.6. Sutartis yra nutraukiama nedelsiant, kai Lietuvos Respublikos Vyriausybė Svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (VPĮ 87 str. 4 d.).

**9. SUTARTINIŲ ĮSIPAREIGOJIMŲ SUSTABDYMAS**

9.1. Esant svarbioms aplinkybėms, nepriklausančiomis nuo Paslaugų teikėjo valios, dėl kurių Paslaugų teikėjas negali vykdyti savo sutartinių įsipareigojimų ir/arba esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teises aktui, kuris turi įtakos Sutarties vykdymui; kitos aplinkybės, kurios nebuvo žinomos pirkimo vykdymo metu su kuriomis susidurtų bet kuri kita perkančioji organizacija), Klientas turi teisę sustabdyti Paslaugų teikėjo sutartinių įsipareigojimų termino (-ų) eigą.

9.2. Atsiradus aplinkybėms, dėl kurių Paslaugų teikėjas negali vykdyti sutartinių įsipareigojimų, Paslaugų teikėjas apie tai nedelsdamas privalo informuoti Klientą, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančią nuo Paslaugų teikėjo. Išnykus aplinkybėms, trukdžiusioms Paslaugų teikėjui vykdyti sutartinius įsipareigojimus, sustabdytas Paslaugų teikėjo sutartinių įsipareigojimų vykdymo terminas (-ai) atnaujinamas.

9.3. Pasibaigus susitarime dėl sutartinių įsipareigojimų vykdymo sustabdymo nustatytam terminui, jei susitarimais dėl Sutartinių įsipareigojimų vykdymo sustabdymo yra pasiektas maksimalus Sutarties 9.6 papunktyje nustatytas sutartinių įsipareigojimų sustabdymo terminas, ar neketinama pratęsti sutartinių įsipareigojimų sustabdymo termino, Paslaugų teikėjo sutartinių įsipareigojimų vykdymo terminas atnaujinamas nepasirašant atskiro susitarimo dėl sutartinių įsipareigojimų atnaujinimo. Jei pasibaigė susitarime dėl sutartinių įsipareigojimų vykdymo sustabdymo nustatytas terminas ir nėra pasiektas maksimalus sutartinių įsipareigojimų vykdymo sustabdymo terminas ir ketinama pratęsti sutartinių įsipareigojimų sustabdymo terminą, pasirašomas susitarimas dėl sutartinių įsipareigojimų vykdymo sustabdymo pratęsimo.

9.4. Tais atvejais, kai Sutarties vykdymas sustabdomas likus iki Sutarties termino pabaigos mažiau laiko, nei galimas sustabdymo terminas, po sustabdymo pratęsiant vykdymo terminą, pratęsimas turi būti tam terminui, kuris sustabdymo metu buvo likęs iki Sutartinių įsipareigojimų įvykdymo pabaigos.

9.5. Tais atvejais, kai Sutarties vykdymas sustabdomas likus iki Sutarties termino pabaigos daugiau laiko, nei galimas sustabdymo terminas, paslaugų teikimo terminas pratęsiamas tokiam laikotarpiui, kuriam jis buvo sustabdytas.

9.6. Maksimalus visų sutartinių įsipareigojimų sustabdymų terminas – 30 (trisdešimt) dienų.

**10. KITOS SĄLYGOS**

10.1. Sutarties sąlygos galiojimo laikotarpiu gali būti keičiamos Sutartyje ir VPĮ 89 straipsnyje numatytais atvejais ir tvarka. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 (dešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti abiejų Sutarties Šalių.

10.2. Klientas atsakingu už Sutarties vykdymą asmeniu skiria Joną Ignatavičių*,*  Informatikos ir ryšių departamento prie Lietuvos Respublikos vidaus reikalų ministerijos Sistemų infrastruktūros administravimo skyriaus vedėją (el. paštas jonas.ignatavicius@vrm.lt, tel. (8 5) 271 7383).

10.3. Šalių tarpusavio santykiai, neaptarti Sutartyje, reguliuojami Kodekso ir kitų teisės aktų nustatyta tvarka.

10.4. Visi ginčai, kylantys iš Sutarties, sprendžiami gera valia ir bendru Sutarties Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Sutarties Šalių pateikė prašymą raštu kitai Šaliai su siūlymu pradėti derybas.

10.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi. Šalis, neinformavusi kitos Šalies per nustatytą terminą apie minėtus pakeitimus, negali reikšti pretenzijų, jog kita Šalis netinkamai įvykdė savo įsipareigojimus, jei išsiuntė pranešimus arba atsiskaitė pagal paskutinius žinomus kitos Šalies rekvizitus.

10.6. Sutarčiai aiškinti bei ginčams spręsti taikoma Lietuvos Respublikos teisė.

10.7. Sutarties Šalys susirašinėja lietuvių kalba.

10.8. Sutarties neatskiriami priedai:

10.8.1. Sutarties 1 priedas – Techninė specifikacija, 11 lapų;

10.8.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant Sutartį, forma, 2 lapai.

PRIDEDAMA:

1. Paslaugų teikėjo užpildyta pasiūlymo forma, adoc;

2. Paslaugų teikėjo užpildyta forma kvalifikacijai, adoc.

**11. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos**  **vidaus reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, 01510 Vilnius  Tel.: (8 5) 271 7177  El. paštas: [ird@vrm.lt](mailto:ird@vrm.lt)  LT36 4040 0636 1000 1061  Lietuvos Respublikos finansų ministerija  Banko kodas 40400  Direktorė  Viktorija Rūkštelė | PASLAUGŲ TEIKĖJAS **UAB „Asseco Lietuva“**  Duomenys kaupiami ir saugomi Juridinių asmenų registre, kodas 302631095  PVM mokėtojo kodas LT100006181715  V. Gerulaičio g. 10, 08200 Vilnius  Tel. (8 5) 210 2400  El. paštas: info@asseco.lt  A. s. LT64 7044 0600 0770 5693  SEB bankas, AB  Banko kodas 70440  Generalinis direktorius      Albertas Šermokas |